
Niemisen hovin historiaa ja tarinoita




Johdanto


Rääkkylä on pieni kunta Pohjois-Karjalassa, joka on perustettu 1874. Rääkkylä on Saimaan vesistöjen rikkoma saaristoalue: Saimaan osista Orivesi on valtajärvi. Rääkkylä on vuonna Kunnassa asuu 1 858 ihmistä, ja sen pinta-ala on 699,68 km2, josta 271,61 km2on vesistöjä. Väestötiheys on 4,34 asukasta/km2. Historiansa aikaan Rääkkylän alue on ollut välillä Ruotsia, välillä Venäjää. Tuntuu että aina kun oli joku sota tai taistelu, niin Rääkkylä oli se alue, joka vaihtoi valtiota. Tämä sama on totta myös muiden itäisen rajamme kuntien osalta. Samoin hallintoalueiden muutokset ovat näkyneet Rääkkylässä: joskus on kuuluttu Viipurin alisuuten, välilä Kiteeseen ja välillä Liperiin tai jopa Kiihtelysvaaraan. Niemisen kylä sijaitsee Rääkkylän pohjoisosassa, Oriveden rannalla, vastapäätä kirkonkylän rantaa noin 6 km päässä. Tietä myöten matkaa kertyy kirkonkylään tuntuvasti enemmän.


Haluni selvittää ja kertoa Niemisen hovin tarinoita alkoi kun syntymäkotini paloi. Samalla paloi iso osa Hirvosten historiasta samalla paikalla. Tulipalot ovat olleet Niemisen hovin haittana aiemminkin. Tällä kertaa uutiskynnys ylittyi kansalliselle tasolle, tästä esimerkkinä Ylen uutinen:


Poliisi: Niemishovin palo johtui kytemisestä


Arvorakennuksen pikkupalo johti lopulta täydelliseen tuhoutumiseen Rääkkylässä.


Janne Ahjopalo 14.1.2015 12:06


Kulttuurihistoriallisesti arvokkaan Niemishovin tuhoutuminen tulipalossa näyttää aiheutuneen kytemisestä. Poliisin mukaan asiassa ei ole epäillä rikosta.


1800-luvun puolivälissä rakennettu omakotitalo tuhoutui palossa Rääkkylässä maanantaina. Rakennus jäi todennäköisesti kytemään muutama päivä aiemmin syttyneessä pienehkössä palossa. Lähde https://yle.fi/a/3-7736508


Palon jälkeen olen kaivellut esiin kansallisarkistosta sekä muun sukuni kätköistä historioita ja tarinoita, joita tässä kirjassa löytyy. Etsintätyö on ollut mielenkiintoinen ja tuonut monta uutta asiaa esille. Niemisen hovin vanhan isäntäpariskunnan- Kirstin ja serkku Pentin - kätköistä löytyi osin palaneet dokumentit, joita tuli ei ollut tuhonnut. Niiden avulla pääsin etsimään viimeisiä ehjiä dokumentteja kansallisarkistosta.


Olen yhteiskuntatieteilijänä jäänyt pohtimaan kirjoittaessani, miksi tarinat ennen 1900 -lukua ovat vain miesten tarinoita ja vasta 1900 -luvulla naisten ääni löytyi. Yhteiskuntatieteellisestä näkökulmasta naisten rooli eri aikoina jäi mietityttämään. Eritoten kun äitini, kansankynttilä Mirjam Hirvonen, aina korosti, että Suomi on tasa-arvoisempi kuin muut maat, koska “lehmänpaska on tirsunut sekä miesten että naisten varpaiden välistä yhtä lailla, kun maaseudulla Suomessa työtä on aina tehty yhdessä”.


Niemisen hovin tarinat kuitenkin osoittautuivat enimmäkseen Hovin miesten tarinoiksi. Eikö naisten elämää kirjattu ja kunnioitettu vai onko kyseessä nainen omistuksena?


Naiset saivat oikeuden periä maaomaisuutta yhtä paljon kuin pojat vasta vuonna 1878. Ennen tätä tyttäristä oli vaikeampaa löytää muita merkintöjä kuin kuolema tai avioliitto. Vasta 1900-luvulta löytyy Niemisen hovin naisten tarinoita. Erityisesti ilahduin kirjeistä, joita löytyi samoin kuin pikkuserkkuni Aini Moilasen kokoamista kirjoituksista, joita hän kokosi minulle mm. suvun kirjeistä.


Erityisen haasteellista on suvussa sukupolvelta toiselle jaetut yhteiset etunimet. Selvensin niitä esim. käyttämällä kaikkia etunimiä tai mainitsemalla kirjoituksissa henkilön tilan nimen esim. Piilola, Alatalo tai korko nimen esim. Riiko Pekka tai Pekka Petteri.


Kokosin Suomen historiasta palasia kuvaamaan, mitä Suomessa tapahtui kunakin vuosisatana. Velipoikani Matti Hirvonen historian opettajana kävi läpi historiaosuudet tarkentaen asioita niissä. Esittelen historiaa ja tarinoita vuosisata kerrallaan.


Kiitoksia Tellervolle, Erjalle, Ainille, Matille, Hannalle, Kirstille ja Pentille, Raijalle ja Keski-Karjalan kansalaisopiston Historiikkipiirin kaikille jäsenille, joiden kanssa olen matkannut historiamatkaani tarinoita etsiskellen. Iloitsin myös Juha Rouvisen Hirvosmateriaalien perusteellisuudesta sekä vasta ilmestyneestä Rääkkylän historiasta, jonka Pekka Kauppinen on ansiokkaasti koonnut. Erja on koonnut materiaalia kansallisarkiston aarteista ja suostunut jakamaan niitä kanssani. Olet ollut todellinen tiedon lähde! Ilman teitä kaikkia tämä kirjani olisi huomattavasti kevyempi.











Taustaa: Mikä ihmeen hovi?





Rääkkylän hovit


Pohjois-Karjalan hovit ovat olleet historiallisesti merkittäviä kruunun virkamiesten hallinto- ja asuinpaikkoja sekä paikallisen kulttuurimaiseman rakentajia. Pohjois-Karjalassa ei ole ollut varsinaista kartanolaitosta, mutta virkamiessäätyläisten rakentamia hoveja voi verrata arkkitehtuuriltaan rintamaiden kartanorakennuksiin. Lähde: Museovirasto https://www.rky.fi/read/asp/r_kohde_det.aspx?KOHDE_ID=1110.






HOVILEIRIT JA SÄÄTYLÄISHOVIT


Karjalassa on kutsuttu usein suuria taloja nimellä hovi, mikä vastaa läntisemmässä Suomessa käytetty termi “kartano”. Hovit voidaan jakaa kolmeen ryhmään: hovileirit, säätyläishovit ja talonpoikaishovit. Lähde: Juha Rouvinen, 2005.


Hovileirit perustettiin 1600-luvun jälkimmäisellä puoliskolla, kun laajoja alueita lahjoitettiin tai myytiin Ruotsin ylhäisäätelistolle. Esimerkiksi Kiteelle perustettiin kolme hovia Kytänniemeen, Suorlahteen ja Muljulaan. Hovileirit olivat veronkannon keskuksia, joista käsin kerättiin verot ja hallittiin seutua. Rääkkylän verot kerättiin Muljulan hovista käsin. Seudun asukkaat joutuivat pitämään hovin taloutta pystyssä mm. päivätöiden avulla. Kun 1600-luvun lopulla veronkanto-oikeus vuokrattiin, veronvuokraajat (arrendaattorit) asuivat usein hovileireissä. 1700-luvun lopulla Pohjois-Karjalaan perustettiin johtavien säätyläisten toimesta uusia hoveja. Näistä erityisen tunnettuja ovat Karjalan kruununvouti Gabriel Walleniuksen (1725-1808) perustamat Siikasalmen ja Jouhkolan hovit. Juha Rouvinen, 2005.


Ruotsi-Suomeen Stolbovan rauhassa 1617 liitetyn Käkisalmen läänin hallinnolliset olot muuttuivat 1651, kun kruunu jakoi syrjäisen maakunnan pitäjiä läänityksinä ansioituneille henkilöille. Hovit olivat läänitys- ja rälssialueiden hallinnon virkamiesten, tuomareiden ja voutien asuin- sekä hallintopaikoikseen rakentamia ja rintamaiden kartanoihin verrattavia. Ne säilyivät hallinnollisina keskuksina, vaikka kruunun läänityksiä peruutettiin 1680-luvun isossa reduktiossa. Lähde: Museovirasto https://www.rky.fi/read/asp/r_kohde_det.aspx?KOHDE_ID=1110.










TALONPOIKAISHOVIT


Talonpoikaishovit ovat 1800-luvun ilmiö, jolla on juuret talonpoikaisyhteiskunnan muutoksessa. Kustaa III:n hallituskaudella (1789) säädetty yhdistys- ja vakuuskirja avasi perintötilallisille edellytykset vaurastumiseen. Kun maavero ei noussut talojen tuoton lisääntymisen myötä, oli yritteliäällä tilallisella mahdollisuus luoda perheelleen turvallinen ja parhaissa tapauksissa melkeinpä hyvinvoinnistakin todistava asema. Myös isonjaon (Isojakoasetuksia annettiin vuosina 1749, 1757 ja 1775 ) merkitys oli huomattava.1800-luvun alussa väestön lisääntyessä ja metsävarojen ehtyessä koettiin lisäksi Itä-Suomessa kaskikriisi, ja karjatalouden merkitys korostui. Lähde: Juha Rouvinen, 2005.


Kaskitalous saavutti äärirajansa 1700-luvun loppuun mennessä ja alkoi hitaasti menettää merkitystään. Voimakkaan kaskeamisen myötä maa laihtui, kasket tuottivat yhä vähemmän, ja lähestyttiin kaskikriisiä. Lähde: Marianne Rautiainen: Arvokasta Kiteellä: Kiteen kulttuuriympäristöohjelma.


Talopoikaishovit ovat tyypillinen rääkkyläläinen piirre. Rääkkylässä on asunut aina hyvin vähän säätyläisiä eikä samanlaisia säätyläishoveja tai-kartanoita, kuten naapuripitäjiin Kiteelle, Liperiin tai Tohmajärvelle koskaan syntynyt. Sen sijaan Rääkkylään syntyi naapuripitäjiin verrattuna suhteellisesti selvästi enemmän vauraita talonpoikaistaloja. On vaikea sanoa miksi ja milloin osaa näistä taloista alettiin kutsua nimellä hovi. 1800- luvun lähteissä mainitaan harvoin nimi “hovi”. V. 1828-1838 rippikirjassa mainitaan “Hovila” Venturissa ja 1800-luvun rippikirjassa Jaamalla, ja nimimerkki Kyösti mainitsee Uudessa Suomettaressa Voiniemen hovin vuonna 1879. Hovien asukkaat muodostivat vähitellen Rääkkylässä muusta väestöstä erottuvat sosiaalisen ryhmän, mikä näkyi laajana avioitumisena ryhmän sisällä. Lähde: Juha Rouvinen, 2005


Rääkkyläläiseen hoviin kuului tyypillisesti noin 500-1000 hehtaaria maata. Vaikka tilakauppoja tehtiinkin ahkerasti ympäri pitäjää, pysyvämmän talon yhteydessä hallitut tilanosat pyrittiin hankkimaan samasta kylästä. Hovin isännät ovat kaikki olleet talonpoikaissukua, ja lähes aina sukupolvien ketjussa on ollut sukupolvi, jossa on ollut vai yksi miespuolinen perijä, jolloin sisarosuuksia ei ole tarvinnut maksaa veljelle. Hoveilla on tyypillisesti myös mittava rahaliikenne. Useimmat hovien omistajat luotottivat pitäjäläisiä. Merkittävä talonpoikien luottottaja oli esimerkiksi Venturinhovin Antti Pakarinen, mutta kaikkein suurin rahanlainaaja oli Hypönniemen Puhakka. Rahaliikenteen toiseen puoleen kuuluu se, että useat hovitalot ottivat isoja luottoja Suomen Pankilta ja HYpoteekkiyhdistykseltä 1800-luvun puolivälissä. Suurimmat lainat otettiin Voiniemeen (10.000 hopearuplaa) ja Niemishoviin (3.200 hopearuplaa). Hovitaloista tulivat myös Rääkkylän ensimmäiset maakauppiaat vuonna 1860 Elias Juhananpoika Hirvonen Voiniemestä ja Pentti Pentipoika Hirvonen Niemishovista. Lähde: Juha Rouvinen, 2005


Merkittävimpiä tulonlähteitä oli kuitenkin karjatalous. Pohjois-Euroopan suurin kaupunki Pietari tarjosi loputtomat markkinat elintarvikkeille, ja vointuotanto nousi merkittävään asemaan. Lähteissä mainittu suurin karja, 61 lehmää oli Rasivaaran Juhkumissa vuonna 1888. Voiniemessä mainitaan 51 lehmää v 1852 ja 40 lehmää v 1884 ja 1899. Niemishovissa mainitaan 44 lehmää vuonaa 1889 ja Venturinhovissa 30 lehmää v 1903. Näkyvinä maamerkkeinä hoveista ja merkittävästä karjataloudesta ovat vieläkin useat säilyneet kivinavetat. Näin Oravisalon kansakoulunopettaja K.A.Järvi vuonna 1908:


“Läsnä on suomalaisen rakkaimpia rakennuksia. Varsinkin karjatalous pyrkii sen rakentamisessa niin sanoen ihanteellisuuteen, jos hänellä on oikein vahvasti rahaa. Jokaisessa hiukan äveriäämmässä talossa se on toki kivestä, mutta hoveissa on se jo nostettu maalaiskirkkojen tasalle. Sillä navetassa näkyy talonpojan silmissä talon suuruus.” Lähde: Juha Rouvinen, 2005










Niemisen hovin eri vuosisadat ja sukupolvet




1600-luku




Ruotsi tarvitsi veroja rahoittaakseen armeijoitaan 1600-luvun alussa käymiinsä laajentumissotiin. Kaarle IX:n kuoltua kuninkaaksi nousi Kustaa II Aadolf 1611-1632. Hänen aikanaan Ruotsi jatkoi sotia Tanskaa, Puolaa ja Venäjää vastaan. Venäjää vastaan käyty sota loppui pitkien ja hankalien neuvottelujen jälkeen Stolbovan rauhaan 1617. Nykyinen Itä-Suomi liitettiin nyt virallisesti Ruotsiin muiden muassa Rääkkylän alue. Kun rauhat oli solmittu entisten vihollisten kanssa Ruotsi sekaantui Saksassa käytyyn 30-vuotiseen sotaan. Jatkuvan sodan käynti merkitsi raskaita veroja ja Ruotsin vallan alle jääneet karjalaiset alkoivat paeta verorasitusta Venäjälle. Lisäksi uskonsotaa Saksassa käyvä Ruotsi teki ortodoksisen uskonnon harjoittamisesta vaikeaa mikä teki karjalaisista entistä vihamielisempiä Ruotsin valtaan nähden.


30-vuotiseen sotaan värvätyistä sotilaista vajaa puolet oli suomalaisia. Asukaslukuun nähden Suomesta kerättiin enemmän miehiä kuin varsinaisesta Ruotsista. Suomalaisten ratsusotilaita kutsuttiin “hakkapeliittoiksi”. Nimi tulee suomalaisten sotahuudosta “Hakkaa Päälle”. Westfalenin rauhaan päättynyt 30-vuotinen sota laajensi Ruotsin kuningaskunnan laajimmilleen käsittäen Inkerinmaan, Viron, Latvian ja alueita Saksan Itämeren rannikolta.


Kustaa II Aadolfin kaaduttua Lutzenin taistelussa 1632 valtaan tuli lapsi; kuningatar Kristiina. Kuningatar osoittautui heikoksi hallitsijaksi, joka jakeli aatelistolle maita ympäri valtakuntaa ja sotki valtakunnan raha-asiat. Kuningatar lopulta luopui vallasta 1654.


Uusi hallitsija Kaarle X tuli kuninkaaksi ja pian riitautui Puolan kuninkaan Sigismundin pojan Juhana Kasimirin kanssa, joka julistautui myös Ruotsin kuninkaaksi. Kaarle aloitti sodan Puolaa vastaan, jolloin Venäjän hallitsija Aleksei päätti korjata Venäjälle epäedullisen Stolbovan rauhan ehtoja sodalla 1656.


Ruptuurisodan 1656-1658 aikana Ruotsin valtaan ja uskonnolliseen painostukseen kyllästynyt ortodoksinen väestö Itä-Suomessa liittyi Venäjän hyökkääjiin ja surmasi luterilaisia naapureitaan. Kun Venäjän joukot kärsivät tappion ja vetäytyivät niin kostoa pelkäävä ortodoksinen väestö pakeni Venäjälle. Luterilaiset alkoivat vuorostaan ahdistella ja tappaa ortodokseja. Lännestä alkoi tulla suomalaisia asuttamaan tyhjentyneitä alueita. Pohjois-Karjalassa ei Ruotsin vallan ajalta peritty henkiveroa, joten se houkutteli siirtymään uusille alueille.Tämä sai aiemman ortodoksisen väestön yhä vahvemmin pakenemaan itään jättäen lisää tyhjää tilaa uudisasukkaille. Savosta kiristynyttä veronkantoa lähdettiin pakoon Pohjois-Karjalan suuntaan. Tästä ajasta voi sanoa alkaneen Niemisen hovin tarina. Aiemmasta karjalaisesta ortodoksiväestöstä on jäänyt vain nimistöä. Rääkkylän nimi tulee ruotsin kielen ‘grekby’ kreikkalaiskatolinen kylä, ruotsiksi) sanasta, joka suomalaisten suussa kääntyi Rääkkyläksi. Lisäksi Niemisestä pohjoiseen olevalla Kirkkovuorella on ollut ortodoksinen kappeli, mistä paikka on saanut nimensä.


Kaarle X kuoli jo 1660 ja valtaan astui poikansa Kaarle XI vain 17-vuotiaana. Aluksi taustalla oli holhoojahallitus, joka vei taloutta alaspäin. Alkoi 17- vuotinen rauhan aika, jolloin saatiin talous kuntoon.


Vuosi 1696 oli huippukylmä talvi, ruokavarastot olivat olemattomia, joten tuli nälänhätä. Kaikkia tilallisia pidettiin kruunun vuokralaisina, jonka takia he maksoivat veroja. Talonpoika saattoi ottaa tilan käyttöönsä, kun ilmoitti haltuunotosta pitäjän vanhimmalle ja sai siihen luvan. Näin otaksun tapahtuneen myös Niemisessä Soinisten tullessa; maata sai lisää, mikäli edellinen omistaja ei pystynyt hoitamaan tilaansa. Lisäksi tilaa voitiin laajentaa kaskeamalla uutta peltoa ja siten saada hallintaan kyseinen maa-alue.


Veronkeräämisen tehostamiseksi vuokrattiin veronkanto-oikeus arrendaattoreille. Veroja maksettiin viljan ja karjan määrän mukaan. Verot olivat talonpojille ajoin kohtuuttomia, joten talonpojat nousivat kapinaan vuonna 1695 Tohmajärvellä ja Kiteellä.







[image: ]


Ruotsi 1658, Stolbovan rauhan kartta- mukana uudet saadut alueet Käkisalmen lääni ja Inkeri.






Niemisen hovin tarinan voi sanoa alkaneen ruptuurisodista 1656-58, jolloin karjalainen ortodoksiväestö liittyi venäläisiin hyökkääjiin ja surmasi luterilaisia naapureitaan. Sotaonnen käännyttyä ortodoksit pakenivat Tverin alueelle Venäjälle, jonne heitä myös houkuttelivat venäläiset. Lisää ihmisiä pakeni, kun luterilaiset alkoivat kostaa ja surmasivat ortodokseja. Tämän seurauksena Rääkkylässäkin asutut tilat tyhjenivät ja alueita autioitui.


Keitä Niemisessä asui ennen tuota aikaa jää tässä selvittämättä. Pakenivatko he vai menehtyivätkö he noissa melko verisissä ruptuurisodiassa?


TIlalle tuli lopulta savon suunnalta muuttaneita “veropakolaisia”, joita houkutti verovapausvuodet. Amerikassa kehotettiin lännenvalloituksessa “go west” ja Suomessa voi sanoa kehotetun itää valloittamaan “go east”- tosin tässä tapauksessa varmaan ruotsiksi. Hirvoset tulivat tuona aikana ilmeisesti Säämingin seurakunnan suunnalta aluksi Liperin Roukalahteen, josta yksi sukuhaara siirtyi Varpasaloon Voiniemen hoviksi myöhemmin nimetylle tiallle. Niemiseen tuli aluksi Soisalon saaresta useita Soinisia asuttamaan mm. Niemisen alueen autioituneita alueita.






Soiniset tulivat Niemiseen Leppävirralta 1600-luvun lopulla


Dosentti Arvo M. Soininen on tullut johtopäätökseen, että 1600-luvun loppupuolelle tulleet Kiteen ja Tohmajärven Soiniset ovat lähtöisin Leppävirralta keskisestä Soisalon saaresta. Lähde: Mankki Pirjo https://www.soinistensukuseura.fi/wp-content/uploads/2014/08/Puumerkki-2014.pdf.


Pohjois-Karjalaan muuttaneista Soinisista Rääkkylän ja Kiteen Soiniset olisivat lähtöisin Keski-Soisalon Soinisista. Vanha perimätieto Rääkkylästä kertoo, että Oravisaloon oli Savosta saapunut uudisasukkaita samalla kertaa Soinisia ja Pippurisia, joista toinen perhekunta asettui erään niemen toiselle puolelle ja toinen toisella puolella olevalle rannalle. Muuttamisen perimmäisenä lähtösyynä oli ensinnäkin Kustaa Vaasan kirje Savonlinnan verovoudille, jossa hän lupasi keskiseen -Suomeen muuttajille kuuden vuoden verovapauden. Valtakuntien rajat eivät olleet täysin selviä, joten Kustaa Vaasa hyödynsi tätä ja siten itäisen alueen uudelleen asuttaminen tehostui. Toiseksi vuosien1695-97 hallavuodet aiheuttivat nälänhädän ja Soiniset muuttivat perhekuntina itään. Lähde: Nykänen & kumpp. 2010.


Tila Nieminen 1 on tästä lähtien ollut aluksi Soinisen suvun eri perheiden asuinpaikka. Suvun ensimmäinen jäsen, Heikki Soininen mainitaan Niemisessä jo vuodesta 1689.


Koska Leppävirralla Soinilansalmen (Kurjalanrannan) Soiniset ja Pippurimäen Pippuriset olivat naapureita ja 1500-luvulla kuuluivat samaan anekkiin eli verokuntaan, joka oli yhteisvastuussa veroista. On selvää, että muuttajat olivat Soinilansalmen Soinisia ja Pippurimäen Pippurisia. Lähde: Arvo M. Soininen, 1998.


Kiteen Niemellä (Niemis) mainitaan Yrjö Soininen (s. 1693) vuoden 1722 maakirjassa talollisena. Hänellä oli seitsemän poikaa: Tahvo, Heikki, Yrjö, Paavo, Mikko, Pekka ja Olli. Poikien nimistä voisi vetää sen johtopäätöksen, että Yrjö olisi edellä mainitun Tahvo Heikinpojan poika. Kaikki nimet Mikkoa lukuun ottamatta esiintyvät myös Leppävirralla Soinisten poikien niminä.


Kiteellä elänyt Paavo Soininen (s. 1679) lienee Leppävirran Tahvo Heikinpoika Soinisen vanhin poika. Paavo mainitaan vuoden 1726 maakirjassa talollisena Kiteen Niemellä (Niemis). Yrjö Tahvonpoika Soinisen Paavo -veli on on mainittu vuoden 1726 maakirjassa talollisena Niemellä (Niemis). Niemi (Niemis) kuului myöhemmin Rääkkylän kappeliin, joka kuului Kiteeseen. 1730-luvulta alkaen Paavo asui perheineen Tohmajärven Hammaslahdessa.


Tahvon toinen poika Heikki (s. 1693) toimi sotilaana Savon rykmentin everstiluutnantin komppaniassa ruodussa 133 sijoitettuna Leppävirran Saahkarlahdelle, josta he muuttivat Kuronlahdelle vuonna 1728. Vuodesta 1753 lähtien Heikki toimi Saahkarlahti 6 -tilan isäntänä.


Yrjön (s. 1693) aiemmista vaiheista ei ole tietoa, mutta hänet mainitaan vuoden 1726 maakirjassa talollisena Kiteen Niemellä (Niemis). Yrjön poikien nimet olivat Tahvo, Heikki, Yrjö, Paavo, Mikko, Pekka ja Olli. Yrjön vanhin poika Tahvo sai nimensä isoisoisän mukaan, seuraava poika Heikki isoisän patronyymin ja myös sedän mukaan, seuraava poika Yrjö isän mukaan, seuraava poika Paavo sedän mukaan. Nimi Mikko on saattanut tulla äidin puolelta, nimi Pekka tullee Yrjön sedän Pekan mukaan ja nimi Olli Heikki Ollinpoika Soinisen patronyymistä. Näin muiden dokumenttien puuttuessa nimiketjusta voidaan päätellä, että Yrjön sukujuuret ovat Leppävirralta. Kaikkiaan kuusi miespuolista Soinista siirtyi asumaan Kiteen Niemelle (Niemis myöhemmin Rääkkylän Nieminen) ja sen läheisyyteen sekä Tohmajärven Hammaslahteen (kuului myöhemmin Kiihtelysvaaraan) ja Onkamoon. Lähde: Mankki Pirjo https://www.soinistensukuseura.fi/wp-content/uploads/2014/08/Puumerkki-2014.pdf.


Heikki Soininen isäntänä n.vuoteen 1722





	

	Heikki Soininen s 1650 - 1670 k. 1728

	puoliso: Aune Heltimoinen s. 1679 k. 18.3.1755





	Yrjö Heikinpoika Soininen


s. 1693


k.11. 11. 1774


puoliso;


Kaarina Laukkanen


s .1699


k. 07. 3. 1768

	Paavo Heikinpoika Soininen s. 1716


k. 05. 6. 1756


puoliso:


Aune Turpiainen


s.1726


k.?

	Mikko Heikinpoika Soininen s. 1720


k. 31. 10.1788


puoliso:


Susanna Väänänen


s. 1729


k. 07. 12. 1792







Heikki Soininen tilallisena Nieminen (Niemisby) nro 1: Käkisalmen läänin ja Inkerin tilejä - 9790 Inkerin ja Käkisalmen läänin tositekirja ja henkikirja, 1/2 f. 1-1744 1696-1696, jakso 949, sivu 1080: Bräkylä, Niemis, Pimälax, Wenduriniemi, Kieswara, Rasiwara, Årawilax; Kansallisarkisto: https://astia.narc.fi/uusiastia/viewer/?fileId=9852573361&aineistoI.





1700-luku


Kaskiviljelyn ja kruunutilojen aikaa

Uudenkaupungin rauhan 1721 kartta, jossa Rääkkylä jäi osaksi Ruotsia. Isoviha eli venäläisten miehitysaika päättyi tähän. Isonvihan aikana miltei koko Suomi oli Venäläisten miehittämä. Turun rauha jatkoi Ruotsin valtaa Rääkkylässä.








Kaarle XI kuoli vuonna 1697 Suurten nälkävuosien seurauksena levinneeseen epidemiaan. Kuninkaaksi nousi 17- vuotias Kaarle XII. Nuoren kuninkaan kokemattomuus houkutteli Venäjän, Tanskan ja Saksi - Puolan liittoon Ruotsia vastaan pyrkimyksenään ottaa Ruotsilta alueita. Alkoi Suuri Pohjan Sota 1700 - 1721 joka kesti 21 vuotta. Aluksi Ruotsin armeijat olivat voittoisia kaikkia vastustajia kohtaan. Erikoisesti voi mainita Narvan voiton venäläisistä vuonna 1700. Ruotsalaiset juuttuivat tämän jälkeen pitkäksi aikaa sotaan Puolassa ja Saksissa. Vaikka Puola lopulta voitettiin niin sinä aikana venäläiset uudelleen organisoivat armeijansa. Kun Ruotsi lopulta hyökkäsi Venäjälle niin venäläisten taitava poltetun maan taktiikka johti ratkaisevaan Ruotsin armeijan tappioon Pultavassa 1709. Voittonsa jälkeen venäläisten etenemistä ei voitu pysäyttää urhoollisesta vastarinnasta huolimatta ja koko Baltia ja Suomi jäivät venäläisten miehitykseen. Kaarle XII ei yrittänyt vapauttaa Suomea, vaan yritti valloittaa Norjan Tanskalta. Kaarle sai surmansa Norjassa Fredrikstenin linnoitusta piirittäessään vuonna 1718.


Venäläisten ylivallan aika eli Isoviha oli Suuren Pohjan sodan (1700-1721) aikainen Venäjän miehitys Suomessa vuosina 1713-1721. Venäläisiä sotilaita oli Suomessa 25 000. Itä-Suomi kuului Viipurin komendanttikuntaan ja muu Suomi Länsi Suomen komendanttikuntaan, jonka keskipaikka oli Turku (Golitsyn vallassa). Viipurin valtauksen (1710) jälkeen ihmisiä ryöstettiin ja rakennuksia poltettiin, naisia ja lapsia vietiin myytäväksi Pietariin kasakoiden toimesta. Viipuri liitettiin Venäjään


Ruhtinas Golitsyn voitti Suomen puolustusta johtaneen kenraali Armfeltin vuonna 1714. Tappion jälkeen venäläisten joukkojen raakuuksia pakoon lähti lähes koko sivistyneistö Ruotsiin.Suurimmat raakuudet tapahtuivat Pohjanmaalla ja Etelä-Suomessa. Itä-Suomi oli syrjässä ja siksi venäläiset eivät kiinnittäneet suurta huomiota sinne. Alueen talonpoikaisto kävi sissisotaa. Kajaanin linnoitus vallattiin. Elettiin raskasta aikaa suomalaisille ja kaikkialla ei ollut rauhaa vaan taistelut jatkuivat. Paljon pakolaisia kohti Ruotsia, jonne mentiin veneillä ja laivoilla. Moni palasi Suomeen 1721-1722, osa Venäjältä vankiloista, osa Ruotsista. Autioitunut maaseutu rakennettiin uudelleen. Hyvinvointi koheni.


Vuonna 1721 Uudenkaupungin rauha päätti Pohjan Sodan. Rauhan aika jäi kuitenkin lyhyeksi.


Sodan jälkeen Ruotsin kuninkaan valtaa rajoitettiin tiukasti. Valta siirtyi valtiopäiville ja siellä toimiville puolueille. Tärkeimmät puolueet olivat Myssyt ja Hatut. Myssyt ajoivat sovittelevaa linjaa Venäjän suhteen ,kun taas Hatut halusivat uutta sotaa Venäjää vastaan, jotta saataisiin menetetyt alueet takaisin. Hatut saivat lopulta vallan käsiinsä ja aloittivat sodan koska Venäjän sisäinen tilanne näytti tarjoavan tilaisuuden. Huonosti valmisteltu sotaretki epäonnistui täysin ja venäläisten vastahyökkäys valloitti Suomen. Pikkuviha 1742-1743 oli Venäjän uusi miehitys Suomessa. Venäläisten raakuuksia oli paljon vähemmän ja suomalaisia rasitti venäläisten sotilaiden majoitus, ruokkiminen ja kuljetus. Sivistyneistö jäi tällä kertaa paikoilleen ja hoiti toimensa. Erityisesti viimeiset kuukaudet olivat tiukkoja ja useita niskuroivia talonpoikia tuomittiin raipparangaistuksiin ja jopa Venäjälle vankilaan.


Vuonna 1743 Turun Rauhan jälkeen Suomen raja kulki Kymijoessa.


Pohjois-Karjalassa 1770-luvulla tuli mahdollisuus lunastaa kruunutila perintötilaksi maksamalla kuuden vuoden maavero, joskin vuodesta 1858 lähtien vero voitiiin maksaa seuraavan 10 vuoden aikana.


Tämä perustui Kustaa III aikaansaamaan Yhdistys- ja vakuuskirjaan vuodelta 1789, jossa talonpojatkin saivat täyden oikeuden perintötilaan ja samalla määritettiin, ettei maksamattomien verojen takia voinut menettää perintötilaa takaisin kruunulle. Tästä johtuen talonpoikien varallisuus vähitellen nousi.





Niemishovin eli Hirvolan omistustiedot: Yrjö Heikinpoika Soininen isäntänä 1722 - n.1769 Lähde: Pekka Kauppinen Timo Miettinen, Kari Pitkänen, Marja Simola,1994, Pitäjä rajojen mailla, Kitee ja Rääkkylä vuoteen 1840 saakka


Hirvolan perintötilan tilan pihapiiristä on kirjallista tietoa vuodesta 1722.





	

	

	

	Yrjö Heikinpoi ka Soininen s. n. 1693 k.11.11.17 74 vanhuus

	puoliso: Kaarina Laukkanen s. 1699 k. 07.3. 1768 vanhuus

	

	

	

	





	Tahvo Soininen s. 1720 k.?Puolisot: Sofia Valkonen s.1730 k. 12. 3. 1757 lapsivuode ja Marketta Kirjavainen s. 1731 k. 28.5.1768

	Heikki Yrjönp. Soininen s. 7.3.172. 5k.? puoliso: Elina Silvennoi nen s. 06. 11.1734 k. 16. kesäkuuta 1806

	Yrjö Yrjönp. Soininen s. 6.3.1728 k. 28. 12. 1799

	Paavo YrjönpSoi nine.n s.9.3.173 1k. 30. 5. 1801 puoliso: Kaarina Heikkiläin en s. n 1739

	Pekka Yrjönp. Soininen s.12.4.17 34 k.?

	Mikko Yrjönpoik aSoininen s.25.2.17 37 k.?

	Aune Yrjöntytär Soininen s.17.4.17 40 k. 3.11. 1749

	Kaarina Yrjöntytär Soininen s.6.2.174 6k. 17. 4. 1747 Hinkuysk ä

	Olli Yrjönp. Soininen s. 1749 k.17. 2. 1800 puoliso: Leena Sakarintyt är Törrönen s.25.5.174 6k. 17. 9.1791 punatauti







Mahdollisesti sama Jöran Soininen Niemisen kylässä. Savonlinnan ja Kymenkartanon läänin tilejä - 1722-1722 Maakirja (8766), jakso 700, sivu 1327-1328; Kansallisarkisto: http://digi.narc.fi/digi/view.ka?kuid=13772015


Kiteen seurakunnan arkisto - Lastenkirja 1750-1750 (I Ab:1), jakso 144, sivu 265;


Kansallisarkisto: http://digi.narc.fi/digi/view.ka?kuid=6574458





	Paavo Soininen

	isäntänä n. 1770-1803 Lähde: Pekka Kauppinen


Timo Miettinen, Kari Pitkänen, Marja Simola Pitäjä rajojen mailla, Kitee ja Rääkkylä vuoteen 1840 saakka










	

	

	Paavo Yrjönpoika Soininen s. 9.3.1731 k. 30. 5. 1801

	puoliso: Kaarina Heikkiläinen s. n 1739 k.?

	

	





	Yrjö Paavonpoika Soininen s .1759

	Heikki Paavonpoika Soininen s. 1762 k.? puoliso: Aune Kettunen (Agatha) s. 22.12.1760 k.?

	Kaarina Paavontytär Soininen s. 7.7.1765 k.?

	Liisa Paavontytär Soininen s.12.8.1768 k.?

	Tapani Paavonpoika Soininen s. 10.4.1775 k. n. 1817 puoliso kaarina Perkinen s. 1773 k. 04. 3.1847

	Anna Paavontytär Soininen s. 2.5.1779 k. 09. 2. 1827 puolisot: Pekka Eskonpoika Kurki s. 24.9.1772 k. 04. 5.1809 pistos; Juho (Johan) Ollinpoika Vartiainen s. 1771 k. 19. 5.1820 ja Karl Fredrik Antinpoika Laakkonen s. 11.9.1797 k. 05.4.1851







Syntymä ja kaste. Rippikirjoissa syntymäaika on 1737, mutta kastemerkinnän mukainen syntymäaika on 9. maaliskuuta 1731. Kiteen seurakunnan arkisto - Syntyneiden ja kastettujen luettelo 1699-1759 (I C:1), jakso 84; Kansallisarkisto: http://digi.narc.fi/digi/view.ka?kuid=6576227 Tietenkin on mahdollista, että kun ensimmäinen lapsi kuoli ja seuraava syntynyt sai aiemman kuolleen nimen, mikä oli melko tavallista.


Kiteen seurakunnan arkisto - Lastenkirja 1750-1750 (I Ab:1), jakso 144, sivu 265; Kansallisarkisto: http://digi.narc.fi/digi/view.ka?kuid=6574458






I Niemishovin Hirvossukupolvi




1800-luku: Niemishovi Soinisilta Hirvosille




Isojako (Isojakoasetuksia annettiin vuosina 1749, 1757 ja 1775 ) ja Kaskikriisi.


Isossajaossa yhteisomistajuudessa olleet maat jaettiin ja sen seurauksena tilojen koko nousi merkittävästi n. 250 ha /tila.Yhteisomistuksessa olleet maat jyvitettiin laadun mukaan ja jaettiin sen perusteella tasapuolisesti. Huonompaa maata saa enemmän kuin hyvää viljelysmaata. Perheen koko ja kunkin tilan arvioruplaluku huomioitiin jaossa.


1 manttaali => 600-700 tynnyrinalaa eli n. 300-850 hehtaaria. Yhden manttaalin veroarvo oli 4 arvioiruplaa tai 32 hopeataaleria.


Talonpojista tulee ensimmäistä kertaa metsänomistajia. Metsien omistajuus korostuu, siitä tuli talonpojan pankki. Siirtyminen viljasta karjalle tarvittaviin viljelykasveihin, karjanomistajuuden merkitys nousee ja suuria kivinavetoita rakennetaan.


Osana Venäjää Suomen suuriruhtinaskuntana vuosina 1809-1917.


Venäjä valtasi maan Suomen sodassa vuosina 1808–1809. Haminan rauhassa vuonna 1809 Suomi liitettiin Venäjään. Suuriruhtinaskunta syntyi vuonna 1809 Porvoon maapäivillä eli Porvoon valtiopäivillä. Suuriruhtinaskunnan korkeimman vallan hallitsija, Suomen suuriruhtinas, oli Venäjän keisari, hallitsijasukuna Romanov-suku. Suomessa keisaria edusti kenraalikuvernööri, joka johti suuriruhtinaskunnan armeijaa. Suomen suuriruhtinaskunnalle muotoutui autonominen asema, joka laajeni 1800-luvun lopulle asti. Suuriruhtinaskuntaan perustettiin senaatti vuonna 1816.


Suuriruhtinaskunnan historia jakautuu kolmeen eri vaiheeseen. Aluksi oli vuosien 1809–1855 hitaan taloudellisen ja yhteiskunnallisen kehityksen kausi. Toista vaihetta luonnehti vuosien 1856–1916 voimakas teollinen ja taloudellinen kasvu sekä sivistyksellinen, poliittinen ja kulttuurinen edistyminen, sekä itsehallinnon laajentuminen (vuoteen 1889 asti). Kolmantena olivat vuosien 1889–1916 venäläistämispolitiikan kaudet.


Suomen suuriruhtinaskunta lakkasi ja Suomen yhteys Venäjään katkesi Suomen itsenäistyessä vuonna 1917 ensimmäisen maailmansodan Venäjällä aiheuttaman valtiollisen hajoamisen yhteydessä.


Suomen kielen asema 1800-luvulla ensin ruotsin, sitten venäjän jälkeen toisena kielenä aiheuttaa suomalaisuuden nousua, “ Suomi on La langue de Perkele” lainaus Lars von Haartmanilta, Suomen korkea-arvoisimmalta virkamieheltä kuvaa toista puolta. Samaan aikaan Lönnroth alkaa kerätä Kalevalaa.


Suomalaisuus nousee pikkuhiljaa mm. kenraalikuvernööri Bobrikovin (1839-1904) venäläistämistoimien ansiosta ja lopulta 1906 J.V. Snellmanin syntymän satavuotispäivänä toukokuussa 1906 toistasataatuhatta kansalaista muutti vieraskielisen nimensä suomalaiseksi. Lähde: Suomi suuriruhtinaan maa, 1991.


Pietariin menee suomalaista voita, kalaa, halkoja, käsityöläisiä, hevosmiehiä ja koti-Suomeen palaa maailmaa nähneitä kansalaisia Lähde: Suomi suuriruhtinaan maa, 1991. Hoveissa valmistetaan Pietariin maataloustuotteita, mikä edesauttaa hovien taloutta merkittävästi. Sijoittaminen karjaan ja navettoihin siis kannattaa.


Höytiäisen lasku vuonna 1850 saa veden pinnan laskemaan 12 metriä, jolloin uutta hyvää viljelysmaata paljastuu hyödynnettäväksi. Myös muilla järvillä laskettiin vettä. Vesiliikenne kehittyy ->“Savusaunasta uloslämpiäväksi saunaksi”.


Kaskitalous saavutti äärirajansa 1700-luvun loppuun mennessä ja alkoi hitaasti menettää merkitystään. Voimakkaan kaskeamisen myötä maa laihtui, kasket tuottivat yhä vähemmän ja lähestyttiin kaskikriisiä. Lähde: Marianne Rautiainen: Arvokasta Kiteellä: Kiteen kulttuuriympäristöohjelma.


1867-1868 Nälkä ja tautikatastofi. Viljasadon epäonnistuminen johti Suomen viimeisiin nälkävuosiin. Asiaa pahensi keskimääräistä pidempi talvi joka esti ruuan kuljettamisen sisämaahan.Köyhät joutuivat lähtemään kerjuulle ja samalla levittivät kulkutauteja liikkuessaan talosta taloon. Nälän ja tautien yhteisvaikutuksena kuoli 160 000 - 200 000 ihmistä. Katastrofin seurauksena viljanviljelyyn keskittyneestä maanviljelystä luovuttiin ja tilalle tuli monipuolisempi karjanhoito/ viljanviljely yhdistelmä.


Tilaton väestö alkaa siirtyä kaupunkeihin, kun kaskiviljelyn vaatimaa työväkeä ei tarvittu ja karjanhoitokin tarvitsi vähemmän väkeä.


Perintötilojen koko pieneni vähitellen, koska tiloja jaettiin isän kuoltua poikien kesken ja vuonna 1878 tyttäretkin saivat oikeuden periä yhtä paljon kuin pojat. Seurauksena oli tilojen pientilavaltaistuminen.


Höyrylaivakausi alkaa: Suomen ensimmäinen höyrylaiva oli 26 metriä pitkä s/s Ilmarinen, joka rakennettiin vuonna 1833 Kiteen Puhoksessa Pohjois-Karjalassa. Myös Rääkkylän miehiä oli rakentamassa laivaa. Ilmarista käytettiin lähinnä tukkilotjien hinaamisessa. Laivassa oli englantilainen 34 hevosvoiman höyrykone. S/s Ilmarinen oli siipiratashinaaja. Höyrylaivojen tulo vesiliikenteeseen vahvisti Rääkkylän asemaa.







[image: ]


Haminan rauhasta 1809 alkoi aika, jolloin Suomi kuului Venäjän suuriruhtinaskuntaan 1809-1817.

